Két huszonéves a lehető legjobb helyet választotta széles e városban, hogy rágyújtson a füves cigijére: a harmadik kerületi rendőrség előtti parkolót.

Fotó: Google Street View

Minden rendben is ment egészen addig, amíg a

fű szaga szépen be nem szivárgott a rendőrségre.

Ki is léptek onnan rögvest a rendőrök, és igazoltatták a két férfit, még a kocsijukat is átnézték, ahol egy gyógyszeres üvegben marihuánának látszó törmeléket találtak.

A rendőrség őket kábítószer birtoklása vétség miatt gyanúsítottként hallgatta ki, írja a Police.hu.